Source: https://www.seiska.fi/Uutiset/Hovioikeus-lievensi-Pirkko-Jalovaaran-rahankeraysrikostuomiota-vaarinkaytti-lahes-400-000
Timestamp: 2020-08-03 22:56:42+00:00
Document Index: 20118874

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hovioikeus lievensi Pirkko Jalovaaran rahankeräysrikostuomiota: väärinkäytti lähes 400 000 euroa! | Seiska
Helsingin hovioikeus antoi tänään perjantaina (31.8.) tuomion kohusaarnaaja Pirkko Jalovaaralle rahankeräysrikoksesta.
Käräjäoikeus tuomitsi Jalovaaran kahdeksan kuukauden ehdolliseen viime vuonna. Myös hovioikeus piti Jalovaaraa syyllisenä rahankeräysrikokseen, mutta katsoi, että Pirkon Rukousystävät ry -yhdistys on käyttänyt keräämiään varoja rahankeräysluvan vastaisesti selvästi pienemmän summan kuin käräjäoikeus totesi.
Käräjäoikeuden mukaan rahankeräysluvalla käytettyä rahaa käytettiin vuosina 2010–2013 väärin 577 896 euroa, kun taas hovioikeuden mukaan summa oli 395 899 euroa. Tämän takia hovioikeus alensi Jalovaaran kahdeksan kuukauden ehdollisen tuomion seitsemäksi kuukaudeksi, ja hänen valtiolle menettämänsä rikoksen tuottamana taloudellisena hyötynä saatu summa puoliutui 164 471 eurosta 86 210 euroon.
Maksoi itselleen liian suurta palkkaa
Rukousystävät ry:n rahankeräyslupa oli myönnetty ehdolla, että kerätyt varat käytetään Suomessa järjestettävien rukousiltatapahtumien tiedotus-, ilmoittelu-, matka- ja järjestelykustannuksiin, sekä taloudelliseen ahdinkoon ajautuneiden henkilöiden auttamiseen. Lisäksi luvassa piti olla tarkkaan määritelty ulkomaille annettavien avustusten kohde.
Jalovaara oli kuitenkin käyttänyt rahankeräysluvalla kerättyjä rahoja muun muassa auton hankintaan ja käyttöön, päivärahojen maksamiseen, mediatyöhön, ammattikirjallisuuden hankintaan ja kielikursseihin. Lisäksi hovioikeuden mukaan hän maksoi itselleen puolet liian suurta palkkaa, eli 137 800 euron edestä ylimääräistä.
rahankeräysrikospirkko jalovaarasaarnaajarahankeräysmaallikkosaarnaaja
Pirkko Jalovaaralle 8 kuukautta vankeutta ja jättikorvaukset valtiolle!Pirkko Jalovaaralle 8 kuukautta vankeutta ja jättikorvaukset valtiolle!...
Kohusaarnaaja Pirkko Jalovaaralle syytteet rahankeräysrikoksista: kyse sadoista tuhansista euroista!Kohusaarnaaja Pirkko Jalovaaralle syytteet rahankeräysrikoksista: kyse sadoista ...
Kohusaarnaaja Pirkko Jalovaaran kannattajat katosivat: rukoilee rahastuslupaa!Kohusaarnaaja Pirkko Jalovaaran kannattajat katosivat: rukoilee rahastuslupaa!...
Seiska yllätti kohusaarnaaja Pirkko Jalovaaran - piiloutui Pikku Myy -kassin taakse - video!Seiska yllätti kohusaarnaaja Pirkko Jalovaaran - piiloutui Pikku Myy -kassin taa...
Kohusaarnaaja Pirkko Jalovaara asuu hulppeasti!Kohusaarnaaja Pirkko Jalovaara asuu hulppeasti!...